རྒྱལ་ཁབ་ཀྱི་ཀྲུའུ་ཞི་ཞི་ཅིན་ཕིང་གིས་ཚེས་བཅུ་དགུ་ཉིན་ཉིན་དེར་པེ་ཅིན་ལ་ཀྲུང་གོར་འཚམས་འདྲིར་ཐོན་པའི་ཁྲའོ་ཞན་ངལ་རྩོལ་ཏང་གི་ཨུ་ཡོན་ཀྲང་།རྒྱལ་སྲིད་ཨུ་ཡོན་ལྷན་ཁང་གི་ཨུ་ཡོན་ཀྲང་ཅིན་ཀྲིན་ཨིན་དང་གྲོས་མོལ་མཛད།རྒྱལ་ཁབ་གཉིས་ཀྱི་འགོ་ཁྲིད་པས་དེང་སྐབས་ཀྱི་ཀྲུང་གོ་དང་ཁྲོ་ཞན་གྱི་འབྲེལ་བའི་འཕེལ་རྒྱས་དང་ཁྲའོ་ཞན་ཕྱེད་གླིང་གི་གནས་བབ་ཐད་ནས་ལྷག་བསམ་རྣམ་དག་གིས་དགོངས་འཆར་བརྗེ་རེས་ཟབ་མོ་མཛད་ནས།ཀྲུང་གོ་དང་ཁྲའོ་ཞན་གྱི་འབྲེལ་བ་སྲུང་སྐྱོང་བཟང་པོ་བྱེད་པ་དང་སྲ་བརྟན་བཟང་པོར་གཏོང་བ།འཕེལ་རྒྱས་བཟང་པོར་གཏོང་བ་བཅས་བྱེད་པ་དང་།ཁྲའོ་ཞན་ཕྱེད་གླིང་གི་ཞི་བདེ་གཏན་འཇགས་ཀྱི་གནས་བབ་བཟང་པོ་གོང་དུ་སྤེལ་བར་མཉམ་དུ་སྐུལ་འདེད་བཏང་ནས།འཛམ་གླིང་དང་ས་ཁུལ་གྱི་ཞི་བདེ་གཏན་འཇས་དང་།དར་རྒྱས་གོང་འཕེལ་ཐད་བྱས་རྗེས་བཟང་པོ་འཇོག་དགོས་ཞེས་བསྟན།